கேள்வி: லங்கேஷ் பத்திரிகே - 1980–2000: பி. லங்கேஷ் பற்றி தகவல் சொல்.
பதில்: சாகித்திய அகாதமி விருது பெற்ற எழுத்தாளர் ''பி. இலங்கேசு'' 1980 முதல் 2000 ஆம் ஆண்டு தான் இறக்கும் வரை ''லங்கேஷ் பத்திரிக்கையின்'' நிறுவனர் மற்றும் ஆசிரியராக இருந்தார். 1980 ஆம் ஆண்டு பெங்களூர்ப் பல்கலைக்கழகம் ஆங்கில உதவிப் பேராசிரியராக இருந்த லங்கேஷ் தனது வேலையை விட்டுவிட்டு, கன்னடத்தின் முதல் சிற்றிதழ் இயக்கம் ''லங்கேஷ் பத்திரிகே''யைத் தொடங்கினார், இது கன்னட பண்பாடு, அரசியல் போன்றவற்றில் பெரும் தாக்கத்தை ஏற்படுத்தியது. &#x5B; ''விக்கிப்பீடியா:சான்று தேவை'' &#x5D; தீவிர சமூகவுடைமை, லோகியாவாதியுமான லங்கேஷ், தன் ''லங்கேஷ் பத்திரிக்கையைத்'' தொடங்குவதற்கு முன்பு, தன் சோசலிச நண்பர்களான ராம்தாஸ், தேஜஸ்வியுடன் சேர்ந்து, கருநாடகம் முழுவதும் சுற்றுப்பயணம் செய்து, தங்கள் புதிய சோசலிசக் கட்சிக்கு வாக்குசேகரிக்க மக்களைத் திரட்டினார். இந்தப் பயணத்தில்தான், கருநாடகத்தின் தொலைதூரப் பகுதிகளுக்கு சென்ற அவர் , ஏழைகள் மற்றும் தலித்துகளின் துயரங்களைப் புரிந்துகொள்ளக் கண் திறப்பாக அமைந்தது, மேலும் ஒரு எழுத்தாளராகவும், அறிவுஜீவியாகவும் சமூகத்தின் மீதான தனது பொறுப்பை உணர வைத்தது என்று அவர் தனது தலையங்கங்களில் ஒன்றில் நினைவு கூர்ந்தார்.&#x5B; ''விக்கிப்பீடியா:சான்று தேவை'' &#x5D; இதையே இந்த வார இதழ் தனது பணியாகக் கொண்டது. 25 ஆண்டுகளாக இதழுடன் தொடர்புடைய லங்கேசின் மகன் இந்திரஜித் லங்கேஸ் நிருவாக ஆசிரியராக கொண்டு இயங்கி வந்தது. &#x5B; ''விக்கிப்பீடியா:சான்று தேவை'' &#x5D;
கேள்வி: லங்கேஷ் பத்திரிகே - பி. லங்கேஷ் இறந்த பிறகு பற்றி விளக்கவும்.
பதில்: பி. லங்கேஷின் மரணத்திற்குப் பிறகு, அவரது மகன் இந்திரஜித் லங்கேஷ் இதழின் உரிமையாளராகவும், நிருவாக ஆசிரியராகவும், வெளியீட்டாளராகவும் இருந்தார். அதே நேரத்தில் அவரது மகள் கௌரி லங்கேசு இதழின் ஆசிரியர் பெறுப்பை ஏற்றிருந்தார். சிறிது காலத்திற்குப் பிறகு, கௌரிக்கும் இந்திரஜித்க்கும் இடையே இதழின் சித்தாந்தம் தொடர்பாக கருத்து வேறுபாடுகள் ஏற்பட்டன. 2005 பெப்ரவரியில், உடன்பிறப்புகள் ஒருவருக்கொருவர் பகிரங்கமாக குற்றச்சாட்டுகளைக் கூறிக்கொண்டனர். கௌரி இதழ் மூலம் நக்சலிசத்தை ஊக்குவித்ததாக இந்திரஜித் குற்றம் சாட்டினார் கௌரி இந்த குற்றச்சாட்டுகளை மறுத்து , இந்திரஜித் தனது சமூக செயல்பாட்டை எதிர்த்ததாகக் கூறினார். பின்னர் ''லங்கேஷ் பத்திரிகேயை'' விட்டு வெளியேறிய கௌரி, தன் சகோதரர் தன்னை மிரட்டியதாக புகார் அளித்தார். விசாரணையின் பின்னர் இது ஒரு தவறான குற்றச்சாட்டு என்று கூறி காவல்துறையினர் அறிக்கை வெளியிட்டனர். இந்திரஜித் லங்கேசுக்கு ஆதரவாக நீதிமன்றம் உத்தரவை பிறப்பித்தது. ''கௌரி லங்கேஷ் பத்திரிகே'' என்ற பெயரில் தானே சொந்தமாக கன்னட வார இதழைத் தொடங்கினார். இந்துசமயத்திற்கு எதிராக கருத்துகளைக் கூறிவருவதாக கூறி 2017, செப்டம்பர், 5, அன்று, கௌரி, ராஜராஜேஸ்வரி நகரில் உள்ள அவரது வீட்டில், அடையாளம் தெரியாத தாக்குதல்தாரிகளால் சுட்டுக் கொல்லப்பட்டார். அதற்கு முன்பே அவரது கருத்துக்களுக்காக பல கொலை மிரட்டல்கள் வந்தன.